Black Rebel Motorcycle Club - Minneapolis, February 2/11/2018 at First Avenue Tickets | SeatGeek
Black Rebel Motorcycle Club (18+) 26 April: Sien God se wolkies van genade raak. – Jan van der Watt - www.bybelkennis.co.za
Joh 5:17-47 (fokus 5:17-29)
Die Smokeyberge is die gewildste natuurpark in Amerika (90 miljoen besoekers per jaar!). Die berge se naam kom van die mistigheid af wat gedurig teen die toppe van die berge hang. Jy kan ook nie tot bo ry nie. Die laaste sowat kilometer moet jy maar stap… en dis steil!
Terwyl ons so geswoeg het om bo te kom, vra ŉ pa vir sy seuntjie van so vyf: “Kom jy reg of wil jy omdraai?” “Nee, Pa”, kom die antwoord, “ Ek hou daarvan om so tussen die wolkies te loop”.
Johannes 5 is vol van die wolkies waarmee God jou elke dag as sy kind toevou. As gelowige hoef jy nie bang te wees vir wat wag nie (5:24), want jou lewe is God s’n. Hy vou dit toe in die wolkies van sy genade. As jy opstaan, weet jy jy staan saam met Hom op en as jy die aand jou oë sluit is Hy dáár. Sy teenwoordigheid vou jou soos wolkies toe. Dit behoort jou moed te gee om soos daai vyfjarige verder te kan gaan. Daar is geen rede waarom jy moet gaan sit of hoef om te draai nie.
Die seuntjie kon so anders geantwoord het… gekla het oor die steil berg, sy voete wat seer is, die pad wat te lank is. Dan sou hy beslis nie die top van die berg gemaak het nie. Tog was dit die wolkies wat hy raakgesien het en dit het sy staptog die moeite werd gemaak. Sien jy God se wolkies van genade, liefde en teenwoordigheid raak as jy so teen die berg van die lewe voortbeur? Ek hoop so.